Kutsun sind endaga uurima, kuidas üle 50 salmi pikkune
Stefanose üksikasjalik ettekanne lisraeli ajaloost muutub järsku põnevaks,
tähendusrikkaks ja teoloogiliselt targaks etteasteks.
Püha Vaim valatakse välja. Peetrus ja Johannes suurkohtu ees.
Stefanos visatakse kividega surnuks. Nõidus kaotab lahingu.
APOSTLITE TEOD
Oleme jälginud põnevusega, kuidas 7 inimest valiti välja
abistama kõrvalejäetud lesknaisi. Üks nendest oli Stefanos,
kes sai järsku teistest kõrgemaks ja hakkas tegema suuri
imesid ning tunnustähti rahva keskel.
Ta oli täis Püha Vaimu, armu, väge ja tarkust.
Juudid ei suutnud selle vastu võidelda.
Nad leidsid valetunnistajaid tema vastu.
Nad ütlesid olevat kuulnud, kuidas ta räägib halba
Jumalast ja Moosesest ning räägib templi ja seaduse vastu.
Siis kõik vaatasid suurkohtus Stefanose peale ja
ta nägu paistis neile kui ingli pale.
Nüüd on Stefanose kord rääkida. Aira, kas loeksid 8 esimest salmi?
Ap 7:1-8: "Ülempreester küsis: "Kas see on nõnda?"
Aga Stefanos ütles: "Mehed, vennad ja isad, kuulge!
Kirkuse Jumal näitas ennast meie isale Aabrahamile,
kui ta oli Mesopotaamias, enne Haaranisse elama asumist,
ning ütles talle: "Mine välja oma maalt ja oma sugulaste seast
ja siirdu sinna maale, mille ma sulle näitan!"
Siis ta lahkus kaldealaste maalt ja asus elama Haaranisse.
Ja pärast oma isa surma asus ta sealt ümber sellele maale,
kus te nüüd elate. Ja Jumal ei andnud Aabrahamile
siin jalatäitki maad pärandiks, ent tõotas selle anda omandiks
talle ja ta järglastele - kuigi tal ei olnud last.
Jumal rääkis nõnda: Tema järglased elavad võõrana võõral
maal ja nad orjastatakse ja neile tehakse kurja nelisada aastat,
ja rahvast, kes nad orjastab, mina karistan, ütles Jumal,
ja pärast seda nad lähevad välja ja teenivad mind selles paigas.
Ja Jumal andis talle ümberlõikamislepingu. Ja nii sündis
talle Iisak ja ta lõikas tema ümber kaheksandal päeval.
Ja Iisakile sündis Jaakob, ja Jaakobile need kaksteist
peavanemat."
Aitäh.
Miks Stefanos pidas nii pika kõne Iisraeli rahva ajaloost?
Olen ise ka seda mõelnud.
Luukas sai kirjutada apostlite tegudest ainult nii palju,
kui mahtus ühte rullraamatusse.
Ometi ta kirjutab üles 50 salmi Iisraeli ajalugu.
Paljud mõtlevad, et kui Stefanosel oli üks võimalus rääkida
suurkohtuga, ta ei rääkinud eriti Jeesusest,
vaid luges ette Iisraeli rahva ajalugu.
Neid asju teadsid kõik selles nõukogus.
Miks ta tegi sellise ülevaate?
Kui analüüsime seda, märkame, et just see tekst on üks
Uue testamendi kõige rohkem kaaluvatest kõnedest.
Sellel on selge loogika. Alustame sellest,
milles Stefanost süüdistati. Süüdistused olid,
et ta räägib püha paiga, templi, vastu ja seaduse vastu.
Stefanos vastab oma kõnes mõlemale süüdistusele.
Esimesena tuleb esile Aabraham,
kui Jumal ilmutas ennast esiisale Aabrahamile.
Kus? Mesopotaamias, järelikult mitte templis.
Seal Jumal rääkis talle ja ta lahkus kaldealaste maalt Haaranisse.
Ka seal Jumal rääkis temaga ja viis ta edasi Iisraeli.
Jumal rääkis väljaspool templit.
Järgmisena võtab ta ette Joosepi. Esko, kas loeksid salmid 9-10?
"Ja peavanemad kadestasid Joosepit ja müüsid ta ära Egiptusesse,
ent Jumal oli temaga ja kiskus ta välja kõigist ta
viletsustest ning andis talle armu ja tarkust vaarao,
Egiptuse kuninga ees, ning see tõstis ta kogu Egiptusemaa
ja terve oma koja ülemaks."
Tekib samasugune küsimus. Jumal oli koos Joosepiga.
Kus? Egiptuses, järelikult mitte templis.
Jumal selgelt päästis ta Egiptuses ja oli tõeline seal.
Hüppame mõnest salmist üle ja jõuame 20-21 salmideni.
Leena, kas loeksid meile ette?
"Sel ajal sündis Mooses ja ta meeldis Jumalale. Teda kasvatati
kolm kuud tema isa kojas. Aga kui ta oli ära heidetud,
siis vaarao tütar lapsendas ta ning kasvatas endale pojaks."
Stefanos jälle vastab templi vastu rääkimise süüdistusele.
Tol ajal sündis Mooses, kes oli Jumalale meelepärane.
Aga kus? Mitte templis vaid Egiptuses.
Stefanos toob kogu aeg välja Jumala tegutsemist
väljaspool templit.
Järgmisena alates salmist 30. Aira kord on vist lugeda.
"Ja kui nelikümmend aastat sai täis, näitas talle ennast ingel Siinai mäe
lähedal kõrbes tuleleegis kibuvitsapõõsas. Mooses imestas
seda nägemust nähes, ja kui ta astus lähemale vaatama, kostis Issanda hääl:
"Mina olen sinu isade Jumal, Aabrahami ja Iisaki ja Jaakobi Jumal."
Aga Mooses hakkas värisema ega julgenud enam vaadata.
Siis ütles Issand talle: "Võta jalatsid jalast, sest paik,
kus sa seisad, on püha maa! Ma olen küllalt näinud oma rahva
vaevamist Egiptuses ja olen kuulnud nende ägamist ning
olen alla tulnud neid vabastama. Ja nüüd mine, ma läkitan su
Egiptusesse!" Sellesama Moosese, kelle nad olid ära salanud,
öeldes: "Kes sind on tõstnud meile ülemaks ja õigusemõistjaks?",
selle läkitas Jumal ülemaks ja lunastajaks ingli käe läbi,
kes oli ennast talle näidanud kibuvitsapõõsas. Seesama Mooses
viis nad välja, tehes imetegusid ja tunnustähti Egiptusemaal ja
Punases meres ja kõrbes neljakümne aasta jooksul. See on see Mooses,
kes ütles Iisraeli lastele: "Jumal tõstab teie vendade seast
teile Prohveti, seesuguse nagu mina."
Stefanos alustab jälle sellest, kuidas Jumal tegutseb
väljaspool templit.
Jumal ilmus Moosesele 40 aasta pärast kõrbes Siinai mäe lähedal.
Jällegi mitte templis. Ometi Jumal ütleb selle paiga kohta,
kus ta seisab, et see on püha maa.
Püha maa oli Siinai mäe lähedal, mitte templis ega Jeruusalemmas.
Kui Mooses hakkas juhtima rahvast ära,
ta tegi imesid ja tunnustähti. Kus? Egiptusemaal,
Punases meres ja kõrbes. Mitte templis ega Jeruusalemmas.
Mooses ei jõudnud üldse tõotatud maale.
Jumala dünaamiline tegevus tema omade keskel
tuleb tugevalt esile, kui Ta tegutseb väljaspool templit.
Edasi räägitakse sellest, kuidas Jumal tegutses
Moosese läbi Siinai mäel. Leena, kas loeksid salmid 38-43?
"Tema on see, kes oli koguduse seas kõrbes koos ingliga,
kes kõneles talle Siinai mäel, ja oli koos meie isadega, kes said
elavaid sõnu meile edasiandmiseks. Kuid meie isad ei tahtnud olla
talle kuulekad, vaid tõukasid ta eemale ja pöördusid oma südamega
Egiptuse poole, öeldes Aaronile: "Tee meile jumalaid, kes käiksid meie
eel, sest me ei tea, mis on juhtunud selle Moosesega,
kes tõi meid välja Egiptusest!" Ja nad tegid noil päevil vasika
ja viisid sellele ebajumalale ohvreid ja rõõmustasid oma käte tegude üle.
Jumal aga pööras neile selja ning jättis nad teenima
taevavägesid, nõnda nagu prohvetite raamatus on kirjutatud:
"Kas teie, Iisraeli sugu, tõite mulle tapa- ja roaohvreid
nelikümmend aastat kõrbes olles? Ei, vaid te võtsite Mooloki telgi
ja oma jumala Raifa tähe, kujud, mis te olite teinud,
et neid kummardada; ja ma asutan teid teisele poole Paabelit."
Ka siin Jumal räägib Siinai mäel. Jumal andis seaduse
Siinai mäel mitte templis.
Mooses oli seal, tegutses seal. Aga siis Iisraeli rahvas
hülgas Moosese ja hakkas teenima ebajumalaid.
Siin räägitakse Mooloki telgist ja Raifa jumala tähest.
Need olid kaanani hõimude ebajumalad.
1. Kuningate raamatus räägitakse, kuidas Saalomon hakkas ehitama
altareid Astartele, siidonlaste jäledusele, ja Kemosele,
moabide jäledusele, ja Milkomile, ammonlaste vastikule ebajumalale.
Sefanja räägib prohvet Aamose sõnu.
Aamos ütleb oma raamatu 5. peatükis:
"Kas te tõite minule kõrbes tapa- ja roaohvreid nelikümmend aastat,
Iisraeli sugu? Aga teie peate kandma oma kuningat Sikkutit ja oma
tähejumalat Kiijunit, kujusid, mis te enestele olete teinud."
Sefanja tõi välja need ebajumalad. Raifa jumala täht tähendab
Saturni, kes oli tähejumal Kiijun.
Jumal hülgas Iisraeli rahva selle tõttu.
Tuleme hetke pärast selle juurde tagasi.
Esko, palun loe ette salmid 44-50.
"Meie isadel oli tunnistustelk kõrbes, nõnda nagu oli seadnud ingel,
kes Moosesel käskis selle teha eeskuju järgi, mida ta oli näinud.
Selle telgi võtsid meie isad omaks ja koos Joosuaga tõid
selle kaasa nende rahvaste maa vallutamisel, kelle Jumal oli
tõuganud eemale meie isade palge eest. Nii see oli Taaveti
päevini, Taavet leidis armu Jumala silmis ja palus, et ta leiaks
eluaseme Jaakobi soole. Saalomon ehitas aga temale koja.
Kuid Kõigekõrgem ei ela kätega tehtus, nagu prohvet ütleb:
"Taevas on mu troon ja maa minu jalajäri.
Millise koja teie tahate mulle ehitada?" ütleb Issand.
"Eks minu käsi ole kõik need teinud?!"
Stefanos ütleb, et isadel oli tunnistustelk, kus kohas?
Mitte templis vaid kõrbes. Seal Jumal rääkis.
Joosua juhatusel see toodi Iisraeli.
Taavet palus Jumala käest, et ta võiks ehitada templi.
Jumal ütles, et see saab olema Saalomoni ülesanne.
Saalomon ehitaski esimese templi.
Siis Stefanos võtab kokku küsimuse templi kohta sõnadega:
"Kõigekõrgem ei ela kätega tehtus."
See oli raudne sõna, mis leidub Jesaja raamatu viimasest peatükist.
Jumal ise ütleb need sõnad välja.
Juudid olid unustanud need sõnad. Nad arvasid, et Jumal elab templis.
Uues testamendis Jeesus läks Süüharis kaevu juurde ja
seal oli naine, kes ütles: "Teie ütlete, et Jeruusalemmas
tuleb palvetada, aga meie palvetame selle mäe juures siin."
Jeesus vastas talle, et tuleb aeg, mil te ei palveta mu poole
selle mäe juures ega Jeruusalemmas. Tuleb aeg ja see on juba nüüd,
kui tõelised kummardajad kummardavad vaimus ja tões.
Selliseid kummardajaid Isa otsib.
Jeesus jätkab veel: "Jumal on Vaim ja kes teda kummardavad,
peavad teda vaimus ja tões kummardama."
Koht ei ole oluline. Südamehoiak on otsustav.
Tempel ei ole vältimatu.
Kui Paulus räägib templist 1Kr 3:16, ta ütleb:
"Eks te tea, et te olete Jumala tempel ja teie sees elab Jumala Vaim?"
Siin ei räägita templist kui kiviehitisest,
vaid templi moodustavad Jumala koguduse inimesed koos.
Teie olete Jumala tempel ja Jumala Vaim elab teis.
Paulus ütles ka, et kui keegi rikub inimest,
ta rikub Jumala templit.
Me kipume seda unustama. Me oleme harjunud pühitsema
mingi teatud koha. Mõtleme, et templid on need paigad,
kus Jumal elab ja me muudame need pidulikeks kohtadeks.
Mul on üks sõber Ameerikas, kes rääkis mulle lugu.
Ta oli teel kuskile kirikusse jutlustama ja vestles
ühe inimesega väljaspool kirikut. Mees hakkas ta ees suitsu tegema.
Kui kell sai nii palju, et koosolek pidi hakkama,
mu sõber kutsus selle mehe kirikusse sisse.
Mees ütles, et teeb ennem suitsu lõpuni.
Mu sõber küsis: "Miks?" Mees vastas, et ta ei saa
minna Jumala templit rüvetama.
Mu sõber küsis ta käest: "Mis sa siis parajasti teed?"
See oli minu jaoks lahe mõte. Kui me lähme kirikusse sisse,
meie ei lähe templisse, vaid tempel astub
sisse koosoleku ruumi.
Koht ei ole oluline.
Paulus räägib hiljem Apostlite tegudes Ateenas.
Ap 17:24 "Jumal, kes on teinud maailma ja kõik, mis siin sees,
kes taeva ja maa Issandana ei ela templites, mis on kätega tehtud."
Kust Paulus seda õppis?
Ta oli seal, kui Stefanos rääkis neid sõnu oma kõnes.
Kirjas heebrealastele käsitletakse seda teemat hästi palju.
Hb 3:6 "Kristus on aga tema koja üle kui ustav Poeg.
Ja tema koda oleme meie."
Pisut hiljem, 9. peatükis ja 11. salmis öeldakse:
"Aga kui Kristus tuli tulevaste hüvede ülempreestrina, suurema ja
täiuslikuma telgiga, mis ei ole kätega tehtud, see tähendab ei ole
osa sellest loomisest."
Sama peatüki 24. salmis öeldakse veel: "Kristus ei läinud ju kätega tehtud
kõige pühamasse paika kui tõelise paiga eelkujusse,
vaid taevasse enesesse, esindama meid nüüd
Jumala palge ees."
Eelmises peatükis, Hb 8:2: "(Jeesus,) kes talitab pühamus
ja tõelises lepingutelgis, mida ei ole püstitanud inimene,
vaid Issand."
Heebrealastele kirja autorit ei tunta, aga paljud arvavad,
et see peab olema keegi Stefanose õpilastest.
Selles kirjas käsitletakse nii hästi Stefanose teemat.
Teine süüdistus Stefanose vastu oli see, et ta räägib seaduse vastu.
Sellele süüdistusele ta vastas näiteks salmis 35:
"Sellesama Moosese, kelle nad (iisraellased) olid ära salanud."
Ehk siis tema ei salanud seadust, vaid Iisrael tegi seda.
Natuke hiljem, salmis 39: "Kuid meie isad ei tahtnud olla talle kuulekad."
Siis salmist 41 edasi nad tegid enestele ebajumala kuju,
rikkusid Jumala seadust. Jumal pööras neile oma selja ja lasi neil
kummardada taevatähti.
Siis tuleb Aamose prohveteering: "Ei, vaid te võtsite Mooloki telgi
ja oma jumala Raifa tähe, kujud, mis te olite teinud, et neid kummardada."
Väga range kõne sellest, kuidas Iisrael hülgas Jumala seaduse.
Stefanos tegi selle põhjal üldistuse:
"Teie ütlete, et mina olen rikkunud seaduse vastu, aga vaadake
nüüd ennast. Teie isad on käitunud kogu aeg seaduse vastaselt,
teie olete seadusevastaselt mind vangistanud valetunnistajate abil.
Mind süüdistatakse asjades, mis ei vasta tõele."
Kõik läks vastupidi algsele plaanile.
Stafanos jäi peale ja süüdistas juute, kelle südametunnistus teadis,
et ta räägib tõtt.
Järgneb Stefanose kõne lõppkokkuvõte, salmist 51 edasi.
Aira, kas loeksid ette?
Ap 7:51-53 "Te kangekaelsed ja ümberlõikamatud südamelt ja kõrvadelt!
Teie panete alati vastu Pühale Vaimule, nii nagu teie isad, nõnda teete teiegi.
Keda prohvetitest teie isad ei ole taga kiusanud? Ja nad on tapnud need,
kes kuulutasid ette selle Õige tulemist, kelle reetjaiks ja mõrtsukaiks
nüüd olete saanud teie, kes te saite Seaduse inglite antud
korralduse kaudu, ent ei ole seda pidanud."
Stefanos selgelt suunab oma süüdistuse juutide nõukogu poole.
Ta ütleb, et nad on südamete ja kõrvade poolest paganad,
panevad vastu Pühale Vaimule, kiusavad prohveteid,
reetsid ja mõrvasid Messia. Lõpuks ta ütleb, et nad said
ingli poolt tooduna seaduse, aga ei pea sellest kinni.
See kõne oli niivõrd otsekohene ja nii range süüdistus,
et seda ei olnud võimalik aktsepteerida.
Juudid vihastasid välja. See polnudki lihtsalt kiriku ajaloo
ettekandmine, vaid süüdistus.
Ta esitas templit ja seadust uuest vaatenurgast.
Pinge kasvas kogu aeg, kõne lõppes ja järgnes juutide reaktsioon.
Minu arvates on austusväärne see, et Stefanos isegi selles olukorras,
kus ta elu oli ohus, ta ei taganenud tõest.
Ta julges seista pea püsti, hoida kinni Jeesusest,
evangeeliumi tõest. Ta ei teinud kompromisse, vaid kuulutas Jumala tahet.
Sellel mehel oli selgroogu.
Usun, et nende aegade keskel, kus elame, Stefanose hoiak
peaks meid kõnetama.
Stefanos oli märter. "Märter" tähendas esialgu ainus Kristuse tunnistajat.
Aga tema oli Kristuse tunnistaja surmani välja.
Usun, et ta õnnistuse saladus oli see ja ta mõju on ikka veel tuntav.
Näiteks Paulus õppis Stefanose kohtuistungi ajal palju uusi asju,
mis mõjutasid kogu ta ülejäänud elu.
Usun, et see on ka meile suur väljakutse.
APOSTLITE TEOD
Kallis sõber, kui tahad võtta osa selle saate tootmiskuludest,
võid helistada ekraanil olevale numbrile (Soomes).
Aitäh.
Tõlge: Sanna Pitko